4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์ 

ผลิตภัณฑ์ของกลุ่มบริษัทอาปิโก
มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis
Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์
(Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์
ผลิตอุปกรณ์ระบบนำร่องการเดินทาง
ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทาง
และเป็นตัวแทนจำหน่ายรถยนต์ โดยมีรายละเอียด ของแต่ละกลุ่มผลิตภัณฑ์หลักๆ ดังนี้

4.1.1 ชิ้นส่วนรถยนต์ (OEM Auto Parts)

การผลิตชิ้นส่วนรถยนต์นับเป็นกิจกรรมสร้างรายได้หลักให้กับบริษัทฯ
ชิ้นส่วนรถยนต์ที่ผลิตโดยบริษัทฯมีคุณภาพสูง ซึ่งชิ้นส่วนรถยนต์สำคัญที่บริษัทฯผลิต ได้แก่

(1) [] ถังน้ำมันโลหะ (Steel Fuel Tank) และอุปกรณ์วัดระดับน้ำมัน (Tank Sender)
    โดยส่งมอบผลิตภัณฑ์ ปีละประมาณ 100,000 ชิ้นต่อปีให้กับบริษัท ออโต้ อัลลายแอนซ์
    (ประเทศไทย ( จำกัดซึ่งเป็นผู้ผลิตรถยนต์ฟอร์ดและมาสด้า
    ซึ่งนับเป็นรายได้ที่สำคัญของบริษัทฯ
    โดยบริษัทฯเป็นผู้ผลิตเพียงรายเดียวที่สามารถผลิตถังน้ำมันได้ทุกชิ้นส่วนเกือบร้อยเปอร์เซ็นต์
    ด้วยความร่วมมือทางด้านเทคนิคจากบริษัท คีเล็กซ์ คอร์ปอเรชั่น (Keylex Corporation)
    ประเทศญี่ปุ่นโดยการทำสัญญาความร่วมมือทางเทคนิค ซึ่งคู่สัญญาสามารถต่ออายุสัญญาได้
    และบริษัทฯ ยังได้รับความร่วมมือช่วยเหลือทางเทคนิคจากบริษัท คอนติเนนทอล ออโตโมทีฟ
    ประเทศเยอรมันอีกเช่นกัน

(2) []ถังน้ำมันพลาสติก (Plastic Fuel Tank)
    โดยส่งมอบผลิตภัณฑ์ในส่วนการผลิตรถยนต์นั่งขนาดเล็ก ปีละประมาณ 98,000
    ชิ้นต่อปีให้กับบริษัท ออโต้ อัลลายแอนซ์ ประเทศไทย) จำกัด)
    ซึ่งเป็นผู้ผลิตรถยนต์ฟอร์ดและมาสด้า ด้วยความร่วมมือทางด้านเทคนิคจากบริษัท คอเท็กซ์
    เท็กซ์ทรอน (Kautex Textron) ประเทศเยอรมนี ซึ่งเป็นผู้ผลิตรถยนต์ฟอร์ดและมาสด้า

(3) [] ชิ้นส่วนเช็คระยะเปิด/ปิด ประตู (Door Check Link) ผลิตประมาณ 700,000
    ชิ้นต่อปีส่งให้กับอีซูซุ, 400,000 ชิ้นต่อปีส่งให้กับบริษัท ออโต้ อัลลายแอนซ์ (ประเทศไทย)
    จำกัดซึ่งเป็นผู้ผลิตรถยนต์ฟอร์ดและมาสด้า ในส่วนนี้บริษัทฯ
    ได้รับความช่วยเหลือทางด้านเทคนิคจาก บริษัท EDSCHA NA ประเทศสหรัฐอเมริกา
    ส่วนใหญ่แล้วบริษัทฯ จะใช้แม่พิมพ์ที่บริษัทฯผลิตทำการผลิตชิ้นส่วนรถยนต์ตามคำสั่งซื้อของลูกค้า
    เนื่องจากเครื่องปั๊มขึ้นรูป (Press) ชิ้นส่วนมีหลายขนาดขึ้นอยู่กับแรงที่ใช้
    ซึ่งสามารถปั๊มแผ่นเหล็กออกมาเป็นชิ้นส่วนรถยนต์ที่มีขนาดรูปร่างที่หลากหลาย

(4) []ผลิตชิ้นส่วนโลหะตีอัดขึ้นรูป (Forging) มีการผลิตทั้งในประเทศไทย โดยบริษัท อาปิโก
    ฟอร์จจิ้ง จำกัด (มหาชน) ลูกค้าหลักได้แก่ บริษัท ออโตอัลลายแอนซ์ (ประเทศไทย) จำกัด
    ที อาร์ ดับบลิว และบจ.ไทยยามาฮ่า เป็นต้น และประเทศจีน โดยมีลูกค้าหลักได้แก่
    ผู้ผลิตรถยนต์ต่าง ๆ ในประเทศจีน ได้แก่ ชไนเดอร์ เชอรี่ วูซิ มินยู และ ซานตง เวินหมิง

(5) โครงรถกระบะ รุ่น ดี-แมกซ์ (Chassis Frame) แบบครบวงจร
    โดยเริ่มจากการออกแบบแม่พิมพ์ พัฒนารูปแบบ ทดสอบ และผลิต
    จนเป็นโครงรถกระบะที่สมบูรณ์แบบ ให้กับ บริษัท อีซูซุ (ประเทศไทย) จำกัด
    โดยมีกำลังการผลิต 294,000 ชิ้นต่อปี แบ่งการทำงานเป็น 2 กะ (8 ชั่วโมงต่อกะ)
    ชุดโครงรถที่บริษัทฯ ส่งมอบให้กับอีซูซุเป็นชิ้นส่วนประกอบย่อย
    ซึ่งบริษัทอีซูซุจะนำไปเชื่อมต่อกันเพื่อประกอบต่อเป็นโครงรถ
    โดยโครงรถหนึ่งชุดประกอบด้วยชิ้นส่วนต่าง ๆ ประมาณ 50 – 60 ชิ้น
    ในปีที่ผ่านมาโรงงานได้ดำเนินการเต็มกำลังการผลิตแล้ว และบริษัทฯ
    ได้ขยายกำลังการผลิตในส่วนของการตัดและการปั๊มขึ้นรูปในปีที่ผ่านมา นอกจากนี้บริษัทฯ
    ได้จ้างบริษัทภายนอก เช่น บริษัท ไทยรุ่งยูเนียนคาร์ จำกัด (มหาชน) (TRU) และบริษัท
    ไทยซัมมิท พีเคเค บางนา จำกัด (TSPKK) ผลิตบางชิ้นส่วนเพื่อประกอบกับชิ้นส่วนที่บริษัทฯ
    ผลิตเพื่อจำหน่ายต่อให้กับทางอีซูซุ

[]การผลิตแบ่งออกเป็น 3 ขั้นตอนใหญ่ ๆ คือ การตัด การปั๊มขึ้นรูป และการประกอบ
โดยเริ่มจากการนำเหล็กม้วนมาตัดเป็นแผ่นและเรียงซ้อนกัน
จากนั้นนำเหล็กแผ่นมาปั๊มขึ้นรูปเป็นชิ้นส่วนประกอบย่อย (Components)
และนำชิ้นส่วนย่อยมาเชื่อมประกอบกับชิ้นส่วนอื่น ๆ เป็นชิ้นส่วนกึ่งสำเร็จรูป (Subassembly)
ตรวจคุณภาพ และบรรจุเป็นชุด ส่วนประกอบโครงรถยนต์ครบชุด (Set of Frame Components)
เพื่อนำไปส่งโรงงานของอีซูซุ เพื่อประกอบเป็นโครงรถยนต์ (Final Frame)
ที่ได้รับการเชื่อมประกอบเป็นหนึ่งชิ้น และนำไปประกอบรถรุ่น ดี-แมกซ์ ต่อไป

กลยุทธ์การตลาดและการแข่งขัน

สำหรับธุรกิจยานยนต์แล้ว “คุณภาพ” เป็นสิ่งสำคัญในการดำเนินธุรกิจ
ทุกขั้นตอนในกระบวนการผลิตจะต้องคำนึง และมุ่งมั่นให้การผลิตได้สินค้าคุณภาพเสมอ บริษัทฯ
จึงใช้เครื่องจักร และเทคโนโลยีในการผลิตขั้นสูง เพื่อให้ตรงตามความต้องการของลูกค้า
การผลิตและการตรวจสอบคุณภาพควบคุมด้วยระบบคอมพิวเตอร์สามารถยืนยันได้ถึงมาตรฐานที่ดีเลิศของสินค้าที่ผลิตขึ้นมา
นอกจากนี้บริษัทฯ
ยังจะเตรียมความพร้อมตลอดเวลาสำหรับการเปลี่ยนแปลงของรถยนต์ซึ่งจะเริ่มผลิตหรือเปิดตัวภายใน
1-2 ปี ข้างหน้า โดยบริษัทฯ จะได้เข้าไปเสนองานล่วงหน้ากับบริษัทนั้น ๆ และบริษัทฯ
ยังมีสัมพันธภาพที่ดีกับลูกค้าโดยตลอดมาจึงได้รับงานอย่างต่อเนื่อง อีกทั้งยังสรรหาบริษัท OEM
Suppliers รายใหญ่ของโลกที่มีสัญญาการผลิตทั่วโลก (Global Supply Contract)
เพื่อแสวงหาโอกาสทางการค้าในประเทศนั้น ๆ

บริษัทฯ
เป็นผู้ผลิตชิ้นส่วนที่ดีที่สุดบริษัทหนึ่งในประเทศไทยโดยมีคู่แข่งที่เป็นบริษัทผลิตชิ้นส่วนรถยนต์รายอื่น
ได้แก่ กลุ่มบริษัท ไทยซัมมิท บริษัท ซีเอซ โอโตพาร์ท จำกัด และ กลุ่มบริษัท ซัมมิท เป็นต้น
แต่ในส่วนของโครงรถรุ่น ดี-แมกซ์นั้น บริษัท อาปิโก อมตะ จำกัด เป็นผู้ผลิตรายเดียวของ อีซูซุ
และผูกขาดการเป็นผู้ผลิตรายเดียวในชิ้นส่วนนี้

  กลุ่มลูกค้าของชิ้นส่วนรถยนต์

อุตสาหกรรมชิ้นส่วนรถยนต์แบ่งเป็น 2 ประเภท คือ ชิ้นส่วนที่ผลิตเพื่อป้อนโรงงานประกอบรถยนต์
(OEM) และชิ้นส่วนที่เป็นอะไหล่ (REM) โดยที่ชิ้นส่วนที่ส่งโรงงานประกอบรถยนต์ (OEM)
จะถูกส่งไปใช้ในการประกอบรถยนต์โดยตรงและในส่วนของ (REM)
จะเป็นชิ้นส่วนที่เป็นอะไหล่ขายในท้องตลาดเพื่อทดแทนชิ้นส่วนเดิม

บริษัทฯเป็นผู้ผลิตชิ้นส่วนรถยนต์เพื่อป้อนโรงงานประกอบรถยนต์ (OEM)
โดยลูกค้าเกือบทั้งหมดของบริษัทฯ
เป็นบริษัทประกอบรถยนต์ในประเทศเพื่อส่งออกและขายในประเทศ โดยลูกค้าหลักในประเทศได้แก่
ผู้ผลิตรถยนต์ยี่ห้อ ฟอร์ด มาสด้า นิสสันโตโยต้า อีซูซุ ฮอนด้า และ เจนเนอรัล มอเตอร์ส

ในปี 2554 บริษัทฯ มียอดจำหน่ายจากการผลิตชิ้นส่วนยานยนต์ทั้งหมดประมาณ 6,835.69
ล้านบาทคิดเป็นร้อยละ 66 ของรายได้รวม ซึ่งนับเป็นรายได้หลักของบริษัทฯ

4.1.2 ออกแบบ ผลิต และติดตั้งอุปกรณ์จับยึด (Jigs)

[] ในการประกอบรถยนต์ บริษัทผู้ประกอบรถยนต์จะใช้อุปกรณ์จับยึดในการจับยึดชิ้นส่วนรถยนต์ เช่น
ฝากระโปรงรถ ส่วนโครงใต้รถ ประตู เพื่อเชื่อมชิ้นส่วนดังกล่าวเข้าด้วยกันเป็นโครงรถ
ในอดีตอุปกรณ์จับยึด (Jigs) ออกแบบโดยประเทศในทวีปอเมริกา ยุโรป หรือ ญี่ปุ่น
เนื่องจากเป็นการออกแบบที่ค่อนข้างยาก
ผู้ออกแบบอุปกรณ์จับยึดต้องมีความรู้เกี่ยวกับตำแหน่งในการเชื่อม วิธีการเชื่อม
และรูปทรงของปืนที่ใช้ในการเชื่อมเป็นอย่างดี และเมื่อออกแบบเสร็จ
แบบที่ออกก็จะส่งไปเพื่อทำการผลิต
ในอดีตที่ผ่านมาอุปกรณ์จับยึดที่ผลิตในประเทศไทยนั้นเป็นการออกแบบตามข้อมูลที่ได้รับจากต่างประเทศทั้งสิ้น
บมจ.อาปิโก ไฮเทคเป็นบริษัทแรกในประเทศไทยที่สามารถออกแบบ
และผลิตอุปกรณ์จับยึดครบชุดให้กับผู้ประกอบรถยนต์รายใหญ่ ๆ ทั่วโลก บริษัทฯ
มีความเชี่ยวชาญเป็นพิเศษในการผลิตอุปกรณ์จับยึดชิ้นส่วนรถยนต์ประเภท Low Volume
ที่ประกอบรถยนต์ในจำนวนน้อยกว่า 20,000 คันต่อปี ดังนั้นลักษณะของ Low Volume Jig
จึงเป็นอุปกรณ์จับยึดที่ใช้สำหรับประกอบรถยนต์จำนวนน้อยกว่า 20,000 คันต่อปี

ขั้นตอนที่สำคัญที่สุดในการผลิตอุปกรณ์จับยึด คือ ขั้นตอนการออกแบบ
ในขั้นตอนนี้วิศวกรผู้ออกแบบจะทำการศึกษารายละเอียดของชิ้นส่วนรถยนต์ที่ต้องการจะประกอบอย่างพิถีพิถัน
นอกจากนั้นผู้ออกแบบจะต้องพิจารณาอย่างละเอียดรอบคอบถึงอุปกรณ์ที่ใช้ในการเชื่อม
รวมถึงตำแหน่งของการเชื่อมซึ่งลูกค้าเป็นผู้กำหนดรายละเอียดมาให้ บริษัทฯ
ใช้โปรแกรมคอมพิวเตอร์ CAD (Computer Aided Design) ที่ทันสมัยในการออกแบบ
และใช้โปรแกรมคอมพิวเตอร์ CATIA V5 ในการเปิดข้อมูลที่รับมาจากลูกค้า
และเรายังใช้โปรแกรมคอมพิวเตอร์ ROBCAD Version 8 (Simulation)
ช่วยในการตรวจสอบการออกแบบว่าปืน spot ติดหรือชน unit หรือไม่ และช่วยในการคำนวน
(Tack time) ระยะเวลาในการทำงานของ operator ด้วย

ส่วนการผลิตด้วยเครื่องกัดเหล็กที่ควบคุมโดยคอมพิวเตอร์ CNC (Computer Numerical
Control) หลังจากผลิตอุปกรณ์จับยึดเสร็จแล้ว
วิศวกรจะทำการตรวจสอบขนาดและทดลองประกอบรถยนต์ตามข้อกำหนดของลูกค้า
นอกจากนี้บริษัทฯยังมีบริการการติดตั้งอุปกรณ์จับยึดที่ผลิตเสร็จแล้วที่โรงงานของลูกค้าและให้ความช่วยเหลือทางด้านเทคนิคการประกอบรถด้วย
การผลิตอุปกรณ์จับยึดนี้เป็นการผลิตตามคำสั่งของลูกค้า (Made to Order) กล่าวคือ
เมื่อมีการเปลี่ยนแปลงแบบรถหรือมีรูปแบบรถใหม่ บริษัทฯ
ก็จะต้องทำการออกแบบอุปกรณ์จับยึดใหม่เสมอ
บริษัทฯจึงจำเป็นต้องมีผู้ออกแบบที่มีความเชี่ยวชาญซึ่งทางบริษัทฯได้มีการจ้างผู้เชี่ยวชาญจากต่างประเทศเพื่อมาพัฒนาวิศวกรผู้ออกแบบของบริษัทฯอย่างสม่ำเสมอ

บริษัทฯ มีการวิจัยและพัฒนาเพื่อลดต้นทุนการผลิตอุปกรณ์จับยึด
ในขณะที่จะต้องรักษาคุณภาพของอุปกรณ์จับยึดให้ได้มาตรฐานระดับโลกตามที่ผู้ประกอบรถยนต์ทั่วโลกต้องการ
บริษัทฯ
จึงให้ความสนใจในการพัฒนาอย่างต่อเนื่องในการผลิตอุปกรณ์จับยึดที่มีความสะดวกและรวดเร็วในการประกอบรถ

แผนภาพข้างล่างนี้แสดงถึงวิธีการผลิตอุปกรณ์จับยึด

กลยุทธ์การตลาดและการแข่งขัน

ปัจจุบันบริษัทฯ เป็นผู้ออกแบบและผลิตอุปกรณ์จับยึดแบบ Low Volume
ที่ดีที่สุดในประเทศไทยและในภูมิภาคเอเซียตะวันออกเฉียงใต้ กลยุทธ์ทางการตลาดที่บริษัทฯ
ใช้นั้นประกอบด้วย คุณภาพดี ราคายุติธรรม และส่งมอบสินค้าตรงเวลา (QCD) ในด้านคุณภาพ
บริษัทฯ ได้รับใบรับรองคุณภาพทั้ง QS9000/ISO9002, ISO 14001 และ ISO/TS 16949
ส่วนในด้านต้นทุน (Cost) บริษัทฯ ได้พยายามลดต้นทุนให้ต่ำลงโดยการใช้เทคโนโลยีที่ทันสมัย
นอกจากนี้ในด้านการส่งมอบ (Delivery) บริษัทฯ
จะเน้นและให้ความสนใจในเรื่องการส่งมอบสินค้าตรงเวลาซึ่งทำให้ลูกค้าเชื่อถือ
มั่นใจและไว้วางใจในบริษัทฯ บริษัทฯ ยังคงพยายาม
ศึกษาความต้องการในการผลิตรถยนต์รุ่นใหม่ของบริษัทผลิตรถยนต์รายใหญ่ทั่วโลกอยู่เสมอ
โดยเฉพาะโครงการผลิตรถยนต์แบบ Low Volume เนื่องจากตลาดอุปกรณ์จับยึดแบบ Low Volume
ในประเทศไทยยังมีน้อยอยู่ ดังนั้นบริษัทฯ
จึงไม่เน้นการขายอุปกรณ์จับยึดภายในประเทศเพียงอย่างเดียว
เพื่อรักษาระดับปริมาณยอดขายให้เป็นไปอย่างสม่ำเสมอ บริษัทฯ
จึงต้องมุ่งเน้นการจำหน่ายอุปกรณ์จับยึดในต่างประเทศเป็นส่วนใหญ่ด้วย เช่น อเมริกาใต้ ยุโรป
และประเทศในแถบอเมริกาเหนือเป็นหลัก

บริษัทฯ มีคู่แข่งทางด้านอุปกรณ์จับยึดที่สำคัญคือ บจ. ออโต้ ซีเอส
ซึ่งเป็นผู้ผลิตอุปกรณ์จับยึดให้กับบจ. โตโยต้า ประเทศไทย นอกนั้นยังมี บมจ. ไทยรุ่ง ยูเนียนคาร์
บจ. ไทยซัมมิท เอ็นจะเนียริ่ง และบจ. สามมิตร มอเตอร์ส

  กลุ่มลูกค้าอุปกรณ์จับยึด (Jigs)

ลูกค้าอุปกรณ์จับยึด คือ ผู้ประกอบรถยนต์หรือบริษัทเจ้าของยี่ห้อรถยนต์ต่าง ๆ เช่น ฟอร์ด
เดมเลอร์ไครสเลอร์ เรโนลด์ และ วอลโว่
ซึ่งบริษัทผู้ผลิตรถยนต์เหล่านี้ส่วนใหญ่จะสั่งซื้ออุปกรณ์จับยึดในระยะแรกของการออกแบบรถยนต์

ในปี 2554 บริษัทฯ มียอดขายอุปกรณ์จับยึดคิดเป็นมูลค่ารวม 46 ล้านบาท หรือร้อยละ 0.44
ของรายได้รวม

4.1.3 การออกแบบและผลิตแม่พิมพ์ (Stamping Die)

[]ธุรกิจการออกแบบและผลิตแม่พิมพ์ของบริษัทฯ
ในขั้นตอนแรกของการผลิตเริ่มจากวิศวกรผู้ออกแบบทำการออกแบบแม่พิมพ์ด้วยคอมพิวเตอร์ (CAD)
ซึ่งได้รับข้อมูลรายละเอียดของผลิตภัณฑ์จากลูกค้า จากนั้นจะทำแบบหล่อด้วยโฟมเพื่อทำการหล่อขึ้นรูป
(Casting) ตัวแม่พิมพ์ จากนั้นจึงส่งตรงไปยังเครื่อง CNC Machining Center
เพื่อทำการกัดเหล็กแม่พิมพ์และดำเนินการผลิตตามขั้นตอน
บริษัทฯมีการตรวจสอบคุณภาพและทดสอบแม่พิมพ์อย่างละเอียดทุกครั้งก่อนที่จะนำไปผลิตชิ้นส่วนหรือส่งมอบให้กับลูกค้า
บริษัทฯ ยังมีบริการติดตั้งแม่พิมพ์ที่โรงงานของลูกค้าทั้งในและต่างประเทศอีกด้วย

แผนภาพแสดงถึงวิธีการผลิตแม่พิมพ์

กลยุทธ์การตลาดและการแข่งขัน

บริษัทฯ ไม่มุ่งเน้นการตลาดของการผลิตแม่พิมพ์เพื่อจำหน่ายแก่ลูกค้าภายนอก
เนื่องจากส่วนมากแม่พิมพ์ที่บริษัทฯ
ผลิตถูกนำมาใช้ในการผลิตชิ้นส่วนรถยนต์เพื่อส่งมอบให้ลูกค้าของบริษัทฯเอง
อย่างไรก็ตามหากบริษัทฯ มีกำลังการผลิตก็สามารถผลิตแม่พิมพ์ให้กับลูกค้าภายนอกได้เช่นกัน บริษัทฯ
สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน

ธุรกิจการผลิตแม่พิมพ์นั้นมีการแข่งขันค่อนข้างสูง โดยบริษัทที่ผลิตแม่พิมพ์ในประเทศไทย อาทิเช่น
บมจ. ไทยรุ่งยูเนี่ยนคาร์ บจ. ไทยซัมมิท เอ็นจิเนียริ่ง บจ.สามมิตร มอเตอร์ บจ. โอกิฮาร่า
และ บจ. ไทย อินเตอร์เนชั่นแนล ดาย เมกกิ้ง (TID) นับเป็นคู่แข่งทางการค้า ในขณะเดียวกัน
บริษัทเหล่านี้ก็นับเป็นบริษัทคู่ค้าด้วยเช่นเดียวกัน

กลุ่มลูกค้าด้านแม่พิมพ์ (Stamping Die)

กลุ่มลูกค้าด้านแม่พิมพ์ส่วนใหญ่จะเป็นกลุ่มเดียวกันกับกลุ่มลูกค้าผู้ผลิตชิ้นส่วนรถยนต์
เนื่องจากแม่พิมพ์ที่บริษัทฯผลิตส่วนใหญ่ใช้สำหรับผลิตชิ้นส่วนรถยนต์ให้กับลูกค้านั้น ๆ ซึ่งบริษัทฯ
ผลิตแม่พิมพ์เพื่อใช้ในการผลิตชิ้นส่วนรถยนต์เองในอัตราประมาณร้อยละ 90
และส่วนที่เหลือเป็นการผลิตเพื่อจำหน่ายให้กับลูกค้าทั่วไป

ในปี 2554 บริษัทฯ มียอดขายจากการออกแบบและผลิตแม่พิมพ์คิดเป็นมูลค่ารวม 253 ล้านบาท
หรือร้อยละ 2.43 ของรายได้รวม

4.1.4 ธุรกิจตัวแทนจำหน่ายรถยนต์ (Dealer)

(1) ตัวแทนจำหน่ายรถยนต์ฟอร์ด

บจ. นิว เอร่า เซลส์ (NESC) เป็นบริษัทย่อยของบริษัทฯ
ดำเนินธุรกิจเป็นตัวแทนจำหน่ายรถยนต์ฟอร์ดในประเทศไทย NESC มีโชว์รูม 2
แห่งในประเทศไทยตั้งอยู่ที่ถนนรามอินทรา และสมุทรปราการ
เป็นโชว์รูมพร้อมศูนย์บริการที่มีเครื่องมืออุปกรณ์อันทันสมัย โดยทันทีที่ลูกค้านำรถเข้ารับบริการ
ผู้เชี่ยวชาญของศูนย์ฯ จะทำการตรวจสภาพเบื้องต้น ประเมินงานซ่อม ประเมินราคา
และระยะเวลาการซ่อม จากนั้นก็จะทำการนัดหมายกำหนดการแล้วเสร็จเพื่อให้ลูกค้ามารับรถ
ศูนย์บริการของ NESC สามารถรองรับลูกค้าได้ถึง 50 คันต่อวัน
และมีคลังอะไหล่สำรองที่สามารถเชื่อมโยงโดยตรงกับคลังอะไหล่ส่วนกลางของฟอร์ดเซลส์
จึงสามารถสั่งซื้อ และจัดหาชิ้นส่วนอะไหล่ได้อย่างรวดเร็วในการซ่อม

ตลอดการดำเนินงานที่ผ่านมา NESC ได้รับรางวัลต่าง ๆ มากมาย อาทิเช่น “President
Circle” เป็นรางวัลที่มอบให้กับตัวแทนจำหน่ายที่มียอดขายอันดับหนึ่งในประเทศ รางวัล
“ความพึงพอใจของลูกค้า (C.S.I)” จากสถาบัน J. D. Power และรางวัล “Quality Care”
ที่แสดงถึงความมุ่งมั่นในการให้บริการที่ดีกับลูกค้า อีกทั้งเป็นตัวแทนจำหน่ายแห่งแรกที่ได้รับใบรับรอง
“Blue Oval Certified” ซึ่งเป็นมาตรฐานการขายและการบริการที่กำหนดโดยบริษัท ฟอร์ด
ประเทศสหรัฐอเมริกา
การได้ใบรับรองนี้จะทำให้สถานะของการเป็นตัวแทนจำหน่ายรถยนต์ฟอร์ดของ NESC สูงขึ้น
โชว์รูมทั้ง 3 แห่งของ NESC เปิดทำการทุกวัน ตั้งแต่เวลา 08.00น.- 19.00 น.

(2) ตัวแทนจำหน่ายรถยนต์ฮอนด้า

บจ. เทเนกา เซเทีย รีซอสเซส (TSR) เป็นบริษัทย่อยของบริษัทฯ
ซึ่งดำเนินกิจการด้านตัวแทนจำหน่ายรถยนต์ฮอนด้าในประเทศมาเลเซีย มีโชว์รูมพร้อมศูนย์บริการ
ตั้งอยู่ที่เมือง เปตาลิง จายา

บริษัทฯ ยังมีบริษัทร่วมทุนในประเทศมาเลเซียอีกแห่งคือ บจ. นิว เอร่า เซลส์ (มาเลเซีย) NESM
ซึ่งดำเนินกิจการเป็นตัวแทนจำหน่ายรถยนต์ ฮอนด้า ในประเทศมาเลเซีย ตั้งอยู่ที่เมืองคาจัง
ที่มีโชว์รูมและศูนย์บริการที่พร้อมจะให้บริการแก่ลูกค้าได้ตลอดเวลา

(3) ตัวแทนจำหน่ายรถยนต์มิตซูบิชิ

บจ. เอเบิล มอเตอร์ (AM) เป็นบริษัทย่อยของบริษัทฯ ในประเทศไทย
จัดตั้งขึ้นเมื่อเดือนพฤศจิกายน 2546 ดำเนินกิจการเป็นตัวแทนจำหน่ายรถยนต์ มิตซูบิชิ
โดยมีโชว์รูมพร้อมศูนย์บริการ2 แห่ง บนถนนพหลโยธิน จังหวัดปทุมธานี และบนถนนลาดพร้าว
จังหวัดกรุงเทพมหานคร

(4) ตัวแทนจำหน่ายรถยนต์ฮุนได

บจ. ฮุนได มอเตอร์ (ประเทศไทย) เป็นบริษัทร่วมทุนของบริษัทฯ ในประเทศไทย
จัดตั้งขึ้นเมื่อเดือนมิถุนายน 2549 ดำเนินกิจการเป็นตัวแทนจำหน่ายรถยนต์ฮุนได
โดยมีโชว์รูมพร้อมศูนย์บริการ

กลยุทธ์การตลาดและการแข่งขัน

บจ. นิว เอร่า เซลส์ (NESC) เป็นผู้แทนจำหน่ายรถยนต์อันดับหนึ่งของฟอร์ดในประเทศไทย
ด้วยการขายและการให้บริการที่ดีที่สุดกับลูกค้า ดังนั้น บริษัท ฯ
จึงเน้นความพึงพอใจของลูกค้าเป็นหลัก
โดยมีการทำวิจัยการตลาดด้วยการใช้แบบสอบถามส่งให้ลูกค้าพร้อมทั้งเก็บข้อมูลที่สำคัญ ๆ
ของลูกค้าเพื่อใช้ในการพัฒนาคุณภาพการบริการ บริษัทฯ
ยังจัดให้มีการอบรมและสร้างแรงจูงใจให้กับพนักงานขายของบริษัทฯอย่างสม่ำเสมอเพื่อให้การบริการที่ดีแก่ลูกค้า
คู่แข่งของบริษัทฯ ส่วนใหญ่เป็นรถยนต์ จากค่ายอื่น เช่น อีซูซุ โตโยต้า และนิสสัน

กลุ่มลูกค้าตัวแทนจำหน่ายรถยนต์

กลุ่มลูกค้าเป้าหมายที่ซื้อรถยนต์ คือ ลูกค้าทั่วไปที่ติดต่อกับบริษัทฯ โดยตรง
และผ่านพนักงานขายของบริษัทฯ และกลุ่มลูกค้าเป้าหมายของศูนย์บริการ คือ
ลูกค้าทั่วไปที่ซื้อรถยนต์จากบริษัท ฯ และลูกค้าทั่วไปที่ซื้อจากตัวแทนอื่น

ในปี 2554 บริษัทฯ มียอดจำหน่ายจากธุรกิจการเป็นตัวแทนจำหน่ายรถยนต์ทั้งหมดประมาณ
2,867.82 ล้านบาทคิดเป็นร้อยละ 27.47 ของรายได้รวม

5.  []ระบบนำร่องการเดินทาง

บจ.อาปิโก ไอทีเอส เป็นผู้ผลิตซอฟต์แวร์ระบบแผนที่นำร่องการเดินทางภายใต้ชื่อ POWERMAP
ซึ่งเป็นโปรแกรมเพื่อใช้ในการแนะนำเส้นทาง
และนำทางให้ลูกค้าถึงจุดหมายปลายทางด้วยเสียงนำทาง และแสดงแผนที่นำทาง  
ซึ่งซอฟต์แวร์จะนำไปใช้กับสินค้าประเภทเครื่องเสียงติดรถยนต์ที่มีระบบนำทางประกอบภายในตัวเครื่อง
หรือแบบแยกเป็นกล่องภายนอก และแบบเครื่องนำทางแบบพกพา

กลุ่มลูกค้าของระบบนำร่องการเดินทาง

กลุ่มลูกค้าของ POWERMAP จะแบ่งออกได้เป็น 3 กลุ่มใหญ่คือ ลูกค้า OEM
เป็นกลุ่มผู้ผลิตรถยนต์ยี่ห้อต่างๆ ทั้งในและต่างประเทศ ลูกค้าตัวแทนจำหน่าย และผู้บริโภค
โดยส่วนมากป็นลูกค้ากลุ่มบริษัทซึ่งเป็นผู้จำหน่ายอุปกรณ์นำร่องการเดินทาง (GPS) ที่มีชื่อเสียง
โดยสามารถแยกได้เป็นสองกลุ่มหลักๆ ได้แก่ กลุ่มเครื่องเสียงติดรถยนต์พร้อม GPS มีกว่า 16 ยี่ห้อ
เช่น JVC, Priority เป็นต้น และกลุ่มเครื่องนำทางแบบพกพา มีกว่า 10 ยี่ห้อ เช่น Pierre
Cardin เป็นต้น

ปัจจุบัน POWERMAP มีลูกค้าลงทะเบียนแล้วมากกว่า 100,000 เลขหมาย ในปีพ.ศ. 2554
บริษัทฯได้ขยายตลาดการแข่งขันไปสู่ประเทศมาเลเซียซึ่งได้รับการตอบรับเป็นอย่างดี

ในปี 2554 บริษัทฯ มียอดขายระบบนำร่องการเดินทางทั้งหมดประมาณ 32.53
ล้านบาทคิดเป็นร้อยละ 0.3 ของรายได้รวม

4.2 การตลาดและภาวะการแข่งขัน

ห่วงโซ่อุปทานหยุดชะงักลงเนื่องจากเหตุการณ์อุทกภัยซึ่งเป็นสาเหตุหลักที่ทำให้บริษัทผู้ผลิตรถยนต์ต้องหยุดสายการผลิตรถยนต์
ทั้งนี้ สำหรับในอนาคต
ค่ายรถยนต์ต่างๆอาจจะต้องนำปัจจัยบางประการตามด้านล่างนี้นำมาพิจารณาประกอบการตัดสินใจด้วยเช่นกัน
คือ

-   เพิ่มปริมาณสินค้าคงคลังของชิ้นส่วนรถยนต์และการทบทวนในส่วนของระบบ JIT (Just In
    Time) ว่าสินค้ามีเพียงพอสำหรับเลี้ยงสายพานการผลิตเป็นเวลาอย่างน้อย1เดือน
    หากเกิดเหตุการณ์หยุดชะงักที่เกี่ยวข้องกับการจัดส่งชิ้นส่วน

-   กลยุทธ์ในการจัดหาชิ้นส่วนจากหลากหลายแหล่ง
    ซึ่งไม่เพียงแต่จะรับชิ้นส่วนจากหลายผู้ส่งมอบเท่านั้น
    แต่ต้องพิจารณาหาบริษัทผู้ผลิตชิ้นส่วนจากภูมิภาค-ทวีปอื่นด้วย
    ทั้งนี้เพื่อเป็นการลดผลกระทบที่จะเกิดขึ้นหากเกิดสถานการณ์เช่นนี้อีกครั้ง

-   กำจัดความเสี่ยงทางด้านสภาพภูมิอากาศและที่ตั้งทางภูมิศาสตร์ของห่วงโซ่อุปทานที่มีความสัมพันธ์กับการลงทุนของบริษัทผู้ผลิตรถยนต์นั้นตั้งอยู่ในพื้นที่ที่มีภาวะเสี่ยงจากภัยพิบัติทางธรรมชาติให้น้อยที่สุด
    บริษัทผู้ผลิตรถยนต์ญี่ปุ่นในประเทศอินเดีย โดยเฉพาะบริษัท Honda
    ได้เริ่มดำเนินการเพิ่มแหล่งผลิตชิ้นส่วนจากภายในประเทศ (ร้อยละ 80-90)
    และสัดส่วนที่เหลือนั้น ยังคงนำเข้ามาจากประเทศญี่ปุ่นและประเทศอื่นในภูมิภาคอาเซียน

ยอดการผลิตยานยนต์ของไทยในปี 2554 ลดลงร้อยละ 11.40 เมื่อเทียบกับปี 2553
เนื่องมาจากผลกระทบของเหตุการณ์คลื่นสึนามิและมหาอุทกภัยที่ส่งผลให้โรงงานประกอบรถยนต์หลายแห่งต้องหยุดสายการผลิตลงและห่วงโซ่อุปทานได้รับผลกระทบ
ยอดการผลิตรวมในปี 2554 อยู่ที่ 1,458,000 คัน จากยอดรวมการผลิตรถยนต์ทั้งหมด
ยอดการผลิตเพื่อการส่งออกอยู่ที่ 733,950 คัน คิดเป็นร้อยละ 50.35 ซึ่งลดลงร้อยละ 17.97
จากปีก่อน (ปี2553) ส่วนยอดจำหน่ายภายในประเทศลดลงเล็กน้อยอยู่ที่ร้อยละ 0.80 หรือจำนวน
794,081 คันในปี2554 สำหรับในส่วนของยอดการส่งออกเครื่องยนต์มีมูลค่าสูงถึง 26,700
ล้านบาท เพิ่มขึ้นจากปีก่อนคิดเป็นร้อยละ 23.41 และยอดส่งออกชิ้นส่วนยานยนต์ลดลงร้อยละ 1.90
อยู่ที่ 140,570 ล้านบาท

[]

[]

ภาคอุตสาหกรรมยานยนต์ในปี 2555 มีแนวโน้มที่ดีขึ้นหลังจากที่สถานการณ์ต่างๆได้คลี่คลายลง
และสะท้อนให้เห็นได้ในยอดการผลิตรถยนต์ในเดือนมกราคม2555
ซึ่งอยู่ในระดับสูงสุดในรอบ4เดือนนับตั้งแต่เกิดวิกฤตการณ์อุทกภัยในเดือนตุลาคม
แสดงให้เห็นว่าผู้ผลิตรถยนต์ส่วนใหญ่กลับมาเดินสายการผลิตได้อีกครั้ง(ยกเว้นฮอนด้า),
เพื่อรับมือกับยอดการสั่งซื้อรถยนต์ภายในประเทศและการส่งออกรถยนต์ในภูมิภาคอื่นๆเป็นจำนวนมาก
แนวโน้มการผลิตรถยนต์ในเดือนกุมภาพันธ์ 2555 เป็นที่คาดการณ์ว่า
จะสามารถผลิตสู่ตลาดได้ไม่ต่ำกว่า 140,000 คัน และมีโอกาสที่เพิ่มขึ้นในไตรมาสที่2
เนื่องจากโรงงานฮอนด้า ซึ่งมีกำลังการผลิตอยู่ที่ 240,000
คันต่อปีจะสามารถกลับมาเดินสายการผลิตในปลายเดือนมีนาคม ยอดการผลิตในไตรมาสที่2
ได้ถูกคาดการณ์ว่าจะสูงกว่า 150,000 คันต่อเดือน และจะเพิ่มขึ้นมากกว่า 200,000
คันต่อเดือนในครึ่งปีหลังเป็นต้นไปหลังจากที่กลับมาดำเนินการผลิตอย่างเต็มที่
ส่วนหนึ่งเพื่อที่จะเตรียมรับกับยอดความต้องการมากมายจากภายในประเทศ
ที่มีการกระตุ้นการซื้อรถยนต์โดยนโยบายจากทางรัฐบาล(นโยบายการลดหย่อนภาษีสำหรับผู้ที่ซื้อรถยนต์คันแรก
ซึ่งเริ่มมีผลบังคับตั้งแต่กลางเดือนกันยายน2554ถึงธันวาคม2555) นอกจากนี้
ส่วนหนึ่งเป็นการเปิดตัวของรถยนต์รุ่นใหม่ เช่นรถกระบะและรถยนต์ขนาดเล็กประหยัดพลังงาน

สำหรับปี 2555 กำลังการผลิตของอุตสาหกรรมยานยนต์ไทยจะสูงขึ้นเป็นประวัติการณ์ (ประมาณ
300,000 คัน) จากโรงงานใหม่ของซูซูกิ ฟอร์ดและมิตซูบิชิ ยอดประมาณการณ์ผลิตรถยนต์ในปี
2555 อยู่ที่ประมาณ 2.0 ล้านคันเป็นอย่างต่ำ คิดเป็นยอดการเติบโตร้อยละ 37 จากปี 2554
อุตสาหกรรมยานยนต์ของไทยมีโอกาสที่จะบรรลุเป้าหมายการผลิตต่อปีที่ตั้งไว้อยู่ที่ 3 ล้านคันในปี
2558 หากไม่มีการหยุดชะงักเพิ่มเติมจากภัยพิบัติทางธรรมชาติ
ขณะที่ภาคเอกชนกำลังเตรียมที่จะลงทุนเพิ่มมากกว่า 1 แสนล้านบาทในการผลิตชิ้นส่วนยานยนต์
เพื่อเป็นการตอบสนองยอดประมาณการณ์นี้ที่จะมีสูงกว่า 3ล้านคันในปี2563 จากยอดรวมทั้งหมด
ประมาณ 1ล้านคันจะถูกผลิตเพื่อส่งให้กับตลาดภายในประเทศและส่วนที่เหลือสำหรับตลาดส่งออก
อย่างเช่น ประเทศญี่ปุ่น อเมริกาเหนือและยุโรป
หลายค่ายรถยนต์ชั้นนำในประเทศไทยได้กลับสู่การผลิตอย่างเต็มที่แล้ว หลังจากเหตุการณ์อุทกภัยในปี
2554 สำหรับกำลังการผลิตรถของโตโยต้าในปี2555 จะอยู่ที่ 700,000 คัน ตามด้วยมิตซูบิชิที่
400,000 คัน มิตซูบิชิจะเปิดตัวอีโคคาร์ภายใต้ชื่อรุ่น “ มิราจ” ในปี 2555 นี้ด้วย
ส่วนกำลังการผลิตของ ออโต้อัลลายแอนซ์ (ผู้ผลิตฟอร์ดและมาสด้า) จะอยู่ที่ 300,000 คัน
ในขณะที่นิสสันและฮอนด้ามีกำลังการผลิตที่ใกล้เคียงกันอยู่ที่ 240,000 ต่อปี

กำลังการผลิตรถยนต์ต่อปีในประเทศไทย

ตลาดอุตสาหกรรมยานยนต์ในประเทศไทยได้ถูกขับเคลื่อนด้วยความต้องการที่เพิ่มขึ้นในส่วนของรถยนต์นั่งส่วนบุคคล
รวมถึง รถยนต์ขนาดเล็กประหยัดพลังงาน ( Eco-car)
ซึ่งทั้งนิสสันและฮอนด้าได้เปิดตัวไปแล้วในปี 2554 ต่อเนื่องด้วยมิตซูบิชิและซูซูกิที่คาดว่าจะเปิดตัว
Eco-car ของค่ายในปี 2555 ในส่วนของการผลิตรถกระบะหดตัวลงเมื่อเทียบสัดส่วนกับปี 2554
คิดเป็นร้อยละ 70 และร้อยละ 62 ตามลำดับ ซึ่งถูกแทนที่ด้วยรถยนต์นั่งส่วนบุคคล และรถยนต์
Eco-car ปัจจัยอีกประการหนึ่งคือ ความต้องการของผู้บริโภคในแถบอาเซียนเพิ่มมากขึ้น
โดยเฉพาะประเทศอินโดนีเซียซึ่งมีประชากรถึง 200 ล้านคน
ข้อตกลงความร่วมมือเขตการค้าเสรีอาเซียนและแผนการก่อตั้งประชาคมเศรษฐกิจอาเซียน (ASEAN
Economic Community: AEC)
เป็นปัจจัยที่สำคัญที่ช่วยสนับสนุนอุตสาหกรรมยานยนต์ของประเทศไทยเช่นกัน
ภาคอุตสาหกรรมรถยนต์ไทยมีการจ้างงานมากกว่า 520,000 คน
โดยแบ่งเป็นผู้ผลิตชิ้นส่วนลำดับแรก(1^(st) Tier)จำนวน 635 แห่ง ในขณะที่ประมาณ 1,700
แห่งเป็นผู้ผลิตชิ้นส่วนลำดับที่สองและสาม (2^(nd) & 3^(rd) Tier) และผู้ผลิตรถยนต์10
อันดับแรกของโลกนั้นมีโรงงานผลิตอยู่ในประเทศไทย

4.3 สิทธิประโยชน์และเงื่อนไขจากการได้รับการส่งเสริมการลงทุน (BOI)

บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุนในกิจการผลิตชิ้นส่วนโลหะขึ้นรูป
ตามบัตรส่งเสริมเลขที่ 1470(2)/2546 ลงวันที่ 4 กันยายน 2546 และ
บัตรส่งเสริมการลงทุนเลขที่ 2175(2)/2551 ลงวันที่ 15 ธันวาคม 2551 สำหรับบริษัท อาปิโก
อมตะ จำกัด “AA” ได้รับการส่งเสริมการลงทุนในกิจการผลิตโครงรถยนต์ )Frame Set)
ประเภทการผลิตชิ้นส่วนอื่น ๆ ของยานพาหนะ ตามบัตรส่งเสริมเลขที่ 1075(2)/2553 ลงวันที่ 5
มกราคม 2553 สำหรับบริษัท อาปิโก ไฮเทค ทูลลิ่ง จำกัด “AHT”
ได้รับการส่งเสริมการลงทุนในกิจการผลิตแม่พิมพ์ปั๊มโลหะ ชิ้นส่วนแม่พิมพ์ อุปกรณ์จับยึด
ตามบัตรส่งเสริมเลขที่ 1840(2)/2548 ลงวันที่ 20 กันยายน 2548 สำหรับบริษัท อาปิโก ไฮเทค
พาร์ทส์ จำกัด“AHP” ได้รับการส่งเสริมการลงทุนในกิจการผลิตชิ้นส่วนปั๊มขึ้นรูปสำหรับยานพาหนะ
ตามบัตรส่งเสริมเลขที่ 1777(2)/2548 ลงวันที่ 2 กันยายน 2548 สำหรับบริษัท อาปิโก ไอทีเอส
จำกัด“AITS” ได้รับการส่งเสริมการลงทุนในกิจการซอฟต์แวร์ ตามบัตรส่งเสริมเลขที่
1386(7)/2552ลงวันที่ 26 พฤษภาคม 2552 สำหรับบริษัท เอ แม็คชั่น จำกัด “AMAC”
ได้รับการส่งเสริมการลงทุนในกิจการซอฟต์แวร์ประเภท Enterprise Software, Digital
Content and Embedded ตามบัตรส่งเสริมเลขที่ 1657(7)/2550 ลงวันที่ 9 กรกฎาคม 2550
สำหรับบริษัท อาปิโก ฟอร์จจิ้ง จำกัด (มหาชน) “AF”
ได้รับการส่งเสริมการลงทุนในกิจการผลิตชิ้นส่วนโลหะสำหรับยานพาหนะ ตามบัตรส่งเสริมเลขที่
1927(2)/2550 ลงวันที่ 24 กันยายน 2550 และสำหรับบริษัท อาปิโก พลาสติค จำกัด (มหาชน)
(“AP”) ได้รับการส่งเสริมการลงทุนในกิจการผลิตถังน้ำมันพลาสติก ตามบัตรส่งเสริมเลขที่
2162(2)/2551 ลงวันที่ 15 ธันวาคม 2551
ได้รับการส่งเสริมการลงทุนจากคณะกรรมการส่งเสริมการลงทุนในกิจการผลิตโครงรถยนต์ประเภทการผลิตชิ้นส่วนอื่น
ๆ ของยานพาหนะ ตามบัตรส่งเสริมเลขที่ 1467(2)/2554 ลงวันที่ 21 เมษายน 2554 บริษัท
อาปิโก สตรัคเจอร์รัล โปรดักส์ จำกัด “ASP” โดยมีรายละเอียดของสิทธิประโยชน์ดังนี้

  -------------------------------------------------------------------------------------------------------- ---------------- ---------------- ---------------- ----------------- ----------------------- -------------------- -------------------- -------------------- ----------------------- --------------------
  สิทธิประโยชน์ที่ได้รับ                                                                                          AA               ASP              AF               AP                AITS                    AMAC                 AH                                        AHT                     AHP

                                                                                                           โครงล่างรถกระบะ   โครงล่างรถกระบะ   อุปกรณ์ตีอัดชึ้นรูป     ผลิตถังน้ำมันพลาสติก   ขายระบบนำร่องการเดินทาง   พัฒนา และ             ผลิตชิ้นส่วนโลหะปั๊มขึ้นรูป   ผลิตชิ้นส่วนโลหะปั๊มขึ้นรูป   ออกแบบและผลิตอุปกรณ์จับยึด   ผลิตชิ้นส่วนโลหะปั๊มขึ้นรูป
                                                                                                                                                                                                        ผลิตระบบนำร่องเดินทาง                                                                     

  ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ 100                     7 ปี (สิ้นสุดมกราคม  8 ปี              8 ปี              8 ปี               8 ปี ( มีนาคม 2560)       8 ปี (พศจิกายน 2557)   7 ปี (สิ้นสุดสิงหาคม      8 ปี (ยังไม่ดำเนินการ)   8 ปี (ยังไม่ดำเนินการ)      7 ปี (สิ้นสุดพฤศจิกายน
  ของเงินลงทุนไม่รวมค่าที่ดินและเงินทุนหมุนเวียน (มาตรา 31)                                                           2560)            (ยังไม่ดำเนินการ)   (ยังไม่ดำเนินการ)   (ยังไม่ดำเนินการ)                                                 2554)                                                             2556)

  ยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา 31                            √                √                √                √                 √                       √                    √                    √                    √                       √
  ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น (มาตรา 34)                                                                                                                                                                                                      

  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาตามที่กำหนด   1 ปี              1 ปี              5 ปี              5 ปี                                      1 ปี                  1 ปี                  5 ปี                  1 ปี                     1 ปี
  นับตั้งแต่วันนำเข้าครั้งแรก (มาตรา 36 (1))                                                                                                                                                                                                                                                           

  ยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาตามที่กำหนด นับตั้งแต่วันนำเข้าครั้งแรก (มาตรา 1 ปี              1 ปี              5 ปี              5 ปี                                      1 ปี                  1 ปี                  5 ปี                  1 ปี                     1 ปี
  36 (2))                                                                                                                                                                                                                                                                                      

  ลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50 ของอัตราปกติมีกำหนดเวลา 5 ปี                                                     √                √                                                                                √                                           
  นับจากวันที่พ้นกำหนดระยะเวลาตาม (มาตรา 31 (1))                                                                                                                                                                                                                                                    

  ลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่ ศก. 13/2533                                                                                                                      √                                                               
  เว้นแต่รายการเครื่องจักรที่มีอากรขาเข้าต่ำกว่าร้อยละสิบจะไม่ได้รับการลดหย่อน (มาตรา 29)                                                                                                                                                                                                                       

  อนุญาติให้หักค่าขนส่ง ค่าไฟฟ้าและค่าปะปาสองเท่าของค่าใช้จ่ายดังกล่าวเป็นระยะเวลา 10 ปี (มาตรา 35 (2))                                                     √                                                                                                                                           
  -------------------------------------------------------------------------------------------------------- ---------------- ---------------- ---------------- ----------------- ----------------------- -------------------- -------------------- -------------------- ----------------------- --------------------

  ------------------------------------------------------------------------------------------------------------------------------------------------------------------------------ ---------------- ---------------- -------------- ----------------- ----------------------- -------------------- -------------------- -------------------- ----------------------- --------------------
  เงื่อนไขทั่วไป และเงื่อนไขเฉพาะ                                                                                                                                                                                                                                                                                                                                        

  สิทธิประโยชน์ที่ได้รับ                                                                                                                                                                AA               ASP              AF             AP                AITS                    AMAC                 AH                                        AHT                     AHP

                                                                                                                                                                                 โครงล่างรถกระบะ   โครงล่างรถกระบะ   อุปกรณ์ตีอัดชึ้นรูป   ผลิตถังน้ำมันพลาสติก   ขายระบบนำร่องการเดินทาง   พัฒนา และ             ผลิตชิ้นส่วนโลหะปั๊มขึ้นรูป   ผลิตชิ้นส่วนโลหะปั๊มขึ้นรูป   ออกแบบและผลิตอุปกรณ์จับยึด   ผลิตชิ้นส่วนโลหะปั๊มขึ้นรูป
                                                                                                                                                                                                                                                                            ผลิตระบบนำร่องเดินทาง                                                                     

  จัดให้มีระบบป้องกันและควบคุมมิให้เกิดผลเสียหายต่อคุณภาพสิ่งแวดล้อม (ข้อ 7 เงื่อนไขทั่วไป)                                                                                                          √                √                √              √                 √                       √                    √                    √                    √                       √

  หยุดการดำเนินการเป็นระยะเวลาเกินกว่า 2 เดือน ต้องได้รับอนุญาตเป็นหนังสือจากสำนักงาน (ข้อ 9 เงื่อนไขทั่วไป)                                                                                        √                √                √              √                 √                       √                    √                    √                    √                       √

  เครื่องจักรซึ่งได้รับลดหย่อนอากรขาเข้า จะต้องนำเข้าภายในวันที่ดังนี้ (ข้อ 1.1 เงื่อนไขเฉพาะโครงการ)                                                                                                25/7/2555        25/7/2556        24/3/2553      15/6/2554         26/11/2554              9/1/2553             4/3/2549             15/5/2554            20/3/2554               2/3/2554

  ต้องมีทุนจดทะเบียนเรียกชำระแล้วไม่น้อยกว่า (ข้อ 3 เงื่อนไขเฉพาะ)                                                                                                                           800 ล้านบาท       800 ล้านบาท       500 ล้านบาท     150 ล้านบาท        100 ล้านบาท              10 ล้านบาท            215 ล้านบาท           218.236              65 ล้านบาท               120 ล้านบาท

                                                                                                                                                                                                                                                                                                                      ล้านบาท                                       

  ภาษีเงินได้นิติบุคคลที่ได้รับยกเว้นตามมาตรา 31 วรรคหนึ่งและวรรคสาม มีมูลค่าไม่เกิน ... ทั้งนี้จะปรับเปลี่ยนตามจำนวนเงินลงทุนโดยไม่รวมค่าที่ดินและทุนหมุนเวียนที่แท้จริงในวันเปิดดำเนินการตามโครงการที่ได้รับการส่งเสริม        220 ล้านบาท       221 ล้านบาท       109.534        210 ล้านบาท                                                   23.5 ล้านบาท          380 ล้านบาท           240 ล้านบาท              380 ล้านบาท
  (งื่อนไขเฉพาะโครงการ)                                                                                                                                                                                                                                                                                                                                              

                                                                                                                                                                                                                   ล้านบาท                                                                                                                                          

  ยื่นแบบขอใช้สิทธิและประโยชน์ยกเว้นภาษีเงินได้นิติบุคคลและรายงานผลการดำเนินงานที่ผ่านการตรวจสอบจากผู้สอบบัญชีรับอนุญาตให้สำนักงานเห็นชอบเพื่อขอรับสิทธิและประโยชน์ในการยกเว้นภาษีเงินได้นิติบุคคลของรอบระยะเวลาบัญชีนั้น   ภายใน 120 วัน     ภายใน 120 วัน     ภายใน 120 วัน   ภายใน 120 วัน      ภายใน 120 วัน            ภายใน 120 วัน         ภายใน 120 วัน         ภายใน 120 วัน         ภายใน 120 วัน            ภายใน 120 วัน
  (เงื่อนไขเฉพาะโครงการ)                                                                                                                                                                                                                                                                                                                                             

                                                                                                                                                                                                                                                                                                                                                                   

                                                                                                                                                                                                                                                                                                                                                                   

                                                                                                                                                                                                                                                                                                                                                                   

  ขนาดการลงทุนไม่รวมค่าที่ดินและทุนหมุนเวียนขั้นต่ำ ไม่น้อยกว่า (เงื่อนไขเฉพาะโครงการ)                                                                                                            1 ล้านบาท         1 ล้านบาท         1 ล้านบาท       1 ล้านบาท          1 ล้านบาท                1 ล้านบาท             1 ล้านบาท             1 ล้านบาท             1 ล้านบาท                1 ล้านบาท

  ต้องดำเนินการให้ได้รับใบรับรองคุณภาพตาม มาตรฐาน ISO 9000 หรือ ISO 14000มาตรฐานสากลอื่นที่เทียบเท่า นับแต่วันที่เปิดดำเนินการภายใน ( เงื่อนไขเฉพาะโครงการ)                                             2 ปี              1 ปี              2 ปี            2 ปี                                                          2 ปี                  2 ปี                  2 ปี                     2 ปี
  ------------------------------------------------------------------------------------------------------------------------------------------------------------------------------ ---------------- ---------------- -------------- ----------------- ----------------------- -------------------- -------------------- -------------------- ----------------------- --------------------

  ------------------------------------------------------------------------------------------- ---------------- ---------------- -------------- ----------------- ----------------------- -------------------- -------------------- -------------------- ----------------------- --------------------
  สิทธิประโยชน์ที่ได้รับ                                                                             AA               ASP              AF             AP                AITS                    AMAC                 AH                                        AHT                     AHP

                                                                                              โครงล่างรถกระบะ   โครงล่างรถกระบะ   อุปกรณ์ตีอัดชึ้นรูป   ผลิตถังน้ำมันพลาสติก   ขายระบบนำร่องการเดินทาง   พัฒนา และ             ผลิตชิ้นส่วนโลหะปั๊มขึ้นรูป   ผลิตชิ้นส่วนโลหะปั๊มขึ้นรูป   ออกแบบและผลิตอุปกรณ์จับยึด   ผลิตชิ้นส่วนโลหะปั๊มขึ้นรูป
                                                                                                                                                                                         ผลิตระบบนำร่องเดินทาง                                                                     

  ต้องดำเนินการให้ได้รับใบรองมาตรฐานจากสำนักงานส่งเสริมอุตสาหกรรมซอฟต์แวร์แห่งชาติหรือใบรับรองคุณภาพมาตรฐาน                                                                  √                                                                                                          
  Capability Maturity Model (CMM) หรือมาตรฐานสากลอื่นที่เทียบเท่า                                                                                                                                                                                                                      

  ผลิตชิ้นส่วนโลหะปั๊มขึ้นรูปมีกำลังการผลิต 10 ล้านชิ้น ( 5,000 ตัน) (เวลาทำงาน 24 ชั่วโมง / วัน : 300 วัน/ปี) (ข้อ                                                                                                           √                                                               
  5 เงื่อนไขเฉพาะโครงการ)                                                                                                                                                                                                                                                         

  ผลิตแม่พิมพ์ปั๊มโลหะมีกำลังการผลิต 400 ชุด ผลิตชิ้นส่วนแม่พิมพ์มีกำลังการผลิต 200 ชุด ผลิตอุปกรณ์จับยึดมีกำลังการผลิต 22                                                                                                                                                   √                       
  ชุด ผลิตชิ้นส่วนอุปกรณ์จับยึดมีกำลังการผลิต 300 ชุด (เวลาทำงาน 24 ชั่วโมง / วัน : 300 วัน / ปี) (ข้อ 5                                                                                                                                                                                           
  เงื่อนไขเฉพาะโครงการ)                                                                                                                                                                                                                                                           

  ผลิตชิ้นส่วนโลหะปั๊มขึ้นรูปสำหรับยานพาหนะมีกำลังการผลิต 32 ล้านชิ้น (หรือ 32,000 ตัน) (เวลาทำงาน 24 ชั่วโมง /                                                                                                                                 √                                           √
  วัน : 300 วัน / ปี) (ข้อ 5 เงื่อนไขเฉพาะโครงการ)                                                                                                                                                                                                                                    

  สถานที่ตั้งโรงงานในนิคมอุตสาหกรรม อมตะนคร จังหวัดชลบุรีเป็นเวลาอย่างน้อย 15 ปี (เงื่อนไขเฉพาะโครงการ)       √                √                              √                                                                                                                           

  สถานที่ตั้งโรงงานในนิคมอุตสาหกรรมบ้านหว้า (ไฮเทค) จังหวัดพระนครศรีอยุธยาเป็นเวลาอย่างน้อย 15 ปี                                                                            √                                           √                                        √                       √
  (เงื่อนไขเฉพาะโครงการ)                                                                                                                                                                                                                                                          

  สถานที่ตั้งโรงงานในจังหวัดพระนครศรีอยุธยาเป็นเวลาอย่างน้อย 15 ปี (เงื่อนไขเฉพาะโครงการ)                                                                                                         √                                                                                   

  สถานที่ตั้งโรงงานในนิคมอุตสาหกรรมอมตะซิตี้ จังหวัดพระระยองเป็นเวลาอย่างน้อย 15 ปี (เงื่อนไขเฉพาะโครงการ)                                                   √                                                                                √                                           
  ------------------------------------------------------------------------------------------- ---------------- ---------------- -------------- ----------------- ----------------------- -------------------- -------------------- -------------------- ----------------------- --------------------

สิทธิ์ประใยชน์ที่ได้รับเพิ่มเติมหลังจากประสบอุทกภัย   

 AH   บัตรเลขที่ 1470(2)/2546 ลว. 4 ก.ย. 2546 :

-   สิทธิที่ได้รับเพิ่มเติม ตามหนังสือ อก 0906/010627 ลว. 20 ธ.ค. 2554
    จะต้องนำเขาเครื่องจักรเพื่อทดแทนเครื่องจักรที่เสียหายจากอุทกภัย โดยได้รับยกเว้นอากรขา
    เข้าตั้งแต่วันที่ 15 ธันวาคม  2554 จนถึง 18 ธันวาคม 2556       

AHP บัตรเลขที่ 1777(2)/2548

-   สิทธิที่ได้รับเพิ่มเติม ตามหนังสือ อก 0906/010628ลว. 20 ธ.ค. 2554
    จะต้องนำเขาเครื่องจักรเพื่อทดแทนเครื่องจักรที่เสียหายจากอุทกภัย
    โดยได้รับยกเว้นอากรขาเข้าตั้งแต่วันที่ 15 ธันวาคม  2554 จนถึง 18 ธันวาคม 2556  

AHT บัตรเลขที่ 1840(2)/2548

-   ยื่นคำขอใช้สิทธินำเข้าเครื่องจักรเพื่อทดแทนเครื่องจักรที่เสียหายจากอุทกภัย ( ยื่นไปเมื่อวันที่
    21/03/2555)  เนื่องจาก AHT
    ยังไม่เคยใช้สิทธิเดิมเพราะเดิมไม่มีการลงทุนตามเงื่อนไขของบัตรส่งเสริม

4.4 การจัดหาผลิตภัณฑ์และการบริการ

  ธุรกิจอุปกรณ์จับยึด แม่พิมพ์ และชิ้นส่วนรถยนต์

วัตถุดิบที่สำคัญในการผลิตอุปกรณ์จับยึด แม่พิมพ์ และชิ้นส่วนรถยนต์ ได้แก่ เหล็ก เหล็กหล่อ
และแผ่นเหล็ก โดยลูกค้า (บริษัทประกอบรถยนต์ (OEM)) จะเป็นผู้กำหนดลักษณะเฉพาะ
และคุณภาพของเหล็กที่ต้องการ ซึ่งบริษัทฯ จะต้องสั่งซื้อเหล็กตามลักษณะที่ลูกค้ากำหนด
และจากผู้จำหน่ายที่ลูกค้ากำหนดเช่นกัน บริษัทฯ สั่งซื้อเหล็กจากตัวแทนจำหน่ายในประเทศไทย
ได้แก่ บจ. เอ็มซีเมทัลเซอร์วิส เอเชีย (ประเทศไทย) บจ. สยามสตีล เซอร์วิส เซ็นเตอร์ บจ.
ไทย สตีล เซอร์วิส เซ็นเตอร์ บจ. โตโยต้า ทูโช (ประเทศไทย) และบจ. เพิ่ม สหาย สตีล
ดังนั้น การกำหนดราคาสินค้าจึงสามารถปรับเปลี่ยนได้ตามราคาเหล็กในปัจจุบัน

นอกจากเหล็กที่เป็นวัตถุดิบสำคัญในการผลิตแล้ว วิศวกรผู้ออกแบบก็มีส่วนสำคัญเช่นเดียวกัน
เนื่องจากในขั้นตอนแรกของการผลิตอุปกรณ์จับยึดและแม่พิมพ์ ต้องอาศัยการออกแบบจากวิศวกร
ฉะนั้น วิศวกรผู้ออกแบบต้องมีความเข้าใจในกระบวนการผลิตอุปกรณ์จับยึดและแม่พิมพ์ทั้งหมด
อีกทั้งยังต้องมีความเข้าใจด้านเทคโนโลยีเครื่องมือกล และต้องมีความรู้ในโปรแกรมออกแบบ
(Drawing) บริษัทฯ มีชาวญี่ปุ่น ออสเตรเลีย และเยอรมัน เป็นที่ปรึกษา
และแนะนำวิศวกรผู้ออกแบบของบริษัทฯ

บริษัทฯ ใช้คอมพิวเตอร์ CAD/CAM (Computer Aided Design/Computer Aided
Manufacturing) ในการออกแบบอุปกรณ์จับยึดและแม่พิมพ์
โดยมีวิศวกรผู้ออกแบบจำนวนมากทั้งอุปกรณ์จับยึดและแม่พิมพ์ มีเครื่องกัดเหล็ก (CNC Machining
Center) 5 เครื่อง เพื่อผลิตอุปกรณ์จับยึดและแม่พิมพ์
มีวิศวกรรวมกับพนักงานผลิตอุปกรณ์จับยึดจำนวน 63 คน
และวิศวกรรวมกับพนักงานผลิตแม่พิมพ์จำนวน 67 คน

ในส่วนของ บจ. อาปิโก อมตะ วัตถุดิบที่สำคัญในการผลิตโครงรถยนต์ ได้แก่ แผ่นเหล็กม้วน
โดยลูกค้า คือ อีซูซุ จะเป็นคนกำหนดลักษณะเฉพาะ
และคุณภาพของเหล็กที่ต้องการรวมถึงผู้จัดจำหน่ายด้วยเช่นกัน บริษัทฯ สั่งซื้อเหล็กม้วนทั้งหมดจาก
บจ. เอ็ม ซี เมททอล เอเซีย

นอกจากเหล็กที่เป็นวัตถุดิบสำคัญในการผลิตแล้ว
วิศวกรผู้ออกแบบและควบคุมการผลิตก็มีส่วนสำคัญเช่นเดียวกัน
เนื่องจากขั้นตอนของการออกแบบและผลิตในโครงรถต้องอาศัยความเชี่ยวชาญของวิศวกร
โดยวิศวกรผู้ออกแบบต้องมีความเข้าใจในกระบวนการผลิตทั้งหมด
อีกทั้งยังต้องมีความเข้าใจด้านเทคโนโลยีเครื่องกล และต้องมีความรู้ในโปรแกรมออกแบบ

บริษัทฯ และบริษัทย่อยสามารถผลิตอุปกรณ์จับยึดได้ปีละประมาณ 22 ชุด โดยอุปกรณ์จับยึดแต่ละชุด
ประกอบด้วยอุปกรณ์จับยึดชิ้นใหญ่และชิ้นเล็กหลายชิ้นรวมกันตั้งแต่ 10 ชิ้นจนถึง 100 ชิ้น
ตัวอย่างเช่น การผลิตอุปกรณ์จับยึดสำหรับประกอบรถยนต์ เมอซีเดส เบนซ์ อีคลาส 3 ชุด
แต่ละชุดประกอบด้วยอุปกรณ์จับยึดชิ้นใหญ่ประมาณ 11 ชิ้น และอุปกรณ์จับยึดชิ้นเล็กประมาณ 50 ชิ้น

ในส่วนของแม่พิมพ์ซึ่งเป็นการยากที่จะวัดปริมาณการผลิตเนื่องจากแม่พิมพ์มีหลายขนาดอย่างไรก็ดีบริษัทฯ
สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน

บริษัทฯ มีกำลังการผลิตชิ้นส่วนโลหะสำหรับยานยนต์ ปีละประมาณ 20,000,000 ชิ้น
ชิ้นส่วนเชื่อมยึดรั้งประตู ปีละประมาณ 1,100,000 ชิ้น ถังน้ำมันเชื้อเพลิงรถยนต์ ปีละประมาณ
200,000 ใบ และลูกลอยวัดระดับน้ำมัน ปีละประมาณ 89,600 ชุด

ธุรกิจตัวแทนจำหน่ายรถยนต์

บริษัทย่อยจำหน่ายรถยนต์ยี่ห้อฟอร์ด ฮอนด้า และมิตซูบิชิ บริษัทร่วมทุนจำหน่ายรถยนต์ฮุนได
ซึ่งบริษัทฯมีนโยบายรักษาระดับสินค้าคงคลังประมาณ 100 คัน เพื่อให้เพียงพอ
และพร้อมที่ส่งมอบให้แก่ลูกค้าได้ทันที

4.5 ผลกระทบต่อสิ่งแวดล้อม

ในกระบวนการผลิตอุปกรณ์จับยึด แม่พิมพ์ และชิ้นส่วนรถยนต์
อาจทำให้ส่งผลกระทบในเรื่องอากาศเสีย น้ำเสียและกากของเสียจากการผลิต
ซึ่งบริษัทมีความมุ่งมั่นที่จะผลิตสินค้าที่มีคุณภาพควบคู่กับการดูแลรักษาสิ่งแวดล้อม โดย
ควบคุมให้ทุกกิจกรรมของบริษัทฯสอดคล้องกับข้อกำหนดของกรมโรงงานอุตสาหกรรมและการนิคมอุตสาหกรรมไฮเทค
ตลอดจนข้อกำหนดทางด้านการจัดการสิ่งแวดล้อม (ISO 14001)
พร้อมทั้งสร้างระบบเพื่อป้องกันมลพิษที่อาจส่งผลกระทบต่อสิ่งแวดล้อม
โดยใช้หลักการปรับปรุงอย่างต่อเนื่องภายใต้การทำงานร่วมกันเป็นทีม
เพื่อวัตถุประสงค์และเป้าหมายต่อไปนี้

1.  สร้างระบบการจัดการสิ่งแวดล้อมที่มีประสิทธิภาพ เพื่อยึดถือปฏิบัติ

2.  ป้องกันมลพิษทางน้ำ, อากาศ และมลพิษจากสารเคมี ที่อาจเกิดขึ้นจากกิจกรรมภายในโรงงาน

3.  จัดให้มีการคัดแยกขยะภายในโรงงาน

4.  ควบคุมการใช้ทรัพยากรธรรมชาติและพลังงานให้เกิดประโยชน์สูงสุด

5.  มีการสื่อสารให้สาธารณะรับทราบ

6.  มีการฝึกอบรมให้พนักงานมีความตระหนักในสิ่งแวดล้อม

ทั้งนี้ บริษัทฯ ได้รับการรับรองระบบการจัดการด้านสิ่งแวดล้อม ISO 14001 จาก TUV
Rheinland ประเทศเยอรมนี ในปี 2545 เป็นต้นมา ซึ่งเป็นสิ่งที่ยืนยันได้
ถึงความรับผิดชอบต่อสิ่งแวดล้อมและความมุ่งมั่นของบริษัทฯที่จะบริหารองค์กรให้เป็นสถานประกอบการที่มีความปลอดภัยถูกสุขลักษณะอาชีวอนามัยและไม่ส่งผลกระทบหรือก่อให้เกิดมลภาวะต่อสิ่งแวดล้อมต่อชุมชน

4.6 งานที่ยังไม่ได้ส่งมอบ

เป็นงานที่อยู่ระหว่างการผลิตปกติไม่มีงานที่ผิดสัญญาค้างส่ง